Document ID: 31999R1602

ΚΑΝΟΝΙΣΜΟΣ (ΕΚ) αριθ. 1602/1999 ΤΟΥ ΣΥΜΒΟΥΛΙΟΥ
της 19ης Ιουλίου 1999
για τροποποίηση του κανονισμού (ΕΚ) αριθ. 2597/97 περί συμπληρωματικών κανόνων της κοινής οργάνωσης αγοράς στον τομέα του γάλακτος και των γαλακτοκομικών προϊόντων όσον αφορά το γάλα κατανάλωσης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
Εκτιμώντας ότι, το άρθρο 4, στοιχείο δ) του κανονισμού (ΕΚ) αριθ. 2597/97(3) ορίζει ότι, το γάλα κατανάλωσης πρέπει να έχει ποσοστό συνολικού υπολείμματος άνευ λίπους μεγαλύτερο από ή ίσο με 8,50 % (κατά m/m) διαπιστούμενο σε γάλα με 3,50 % (κατά m/m) λιπαρής ουσίας ή ισοδύναμη συγκέντρωση προκειμένου για γάλα διαφορετικής περιεκτικότητας σε λιπαρή ουσία· ότι έχει διαπιστωθεί ότι το νωπό γάλα το οποίο συλλέγεται σε ορισμένα κράτη μέλη δεν φθάνει στο ως άνω ποσοστό κατά τη διάρκεια ολόκληρου του έτους ή μέρους αυτού· ότι υπάρχει κίνδυνος αυτή η κατάσταση να θίξει τον κανονικό εφοδιασμό σε γάλα κατανάλωσης σε ορισμένες περιοχές της Κοινότητας· ότι λαμβανομένων υπόψη των περιορισμών που προβλέπονται στο άρθρο 3 παράγραφος 2 του εν λόγω κανονισμού, σχετικά με τις πρακτικές που αφορούν το ξηρό μέρος από το οποίο έχει αφαιρεθεί το λίπος του γάλακτος, καθώς επίσης και των λοιπών συμπληρωματικών απαιτήσεων που προβλέπονται στο άρθρο 4 του κανονισμού αυτού, είναι σκόπιμη η διαγραφή του προαναφερομένου στοιχείου δ) με ισχύ από 1ης Ιανουαρίου 1999,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΚ) αριθ. 2597/97, το στοιχείο δ) διαγράφεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1999.

Labels: 0
17
6